29.9.2023
DA
Den Europæiske Unions Tidende
C 344/99
Figur 11 viser kursen for det digitale årti og referenceforløbet for andelen af virksomheder, der anvender avancerede eller mellemliggende cloudtjenester.
Den anslåede værdi for 2030 i »business as usual«-scenariet ligger ca. 10 procentpoint under målværdien for 2030, hvis der ikke foretages yderligere investeringer (66 % er prognosen for 2030 i det forventede referenceforløb).
Figur 11 Andel af virksomheder, der anvender cloudtjenester i EU.
Historiske data, kursen for det digitale årti og referenceforløb frem mod 2030 (25)
Big data: Begrundelsen for indførelse af teknologi, der er beskrevet ved en S-formet kurve, gælder også her.
Anvendelsen af big data-analyser forventes at ske langsomt til at begynde med for efter et stykke tid at tage til for at sikre en langsommere endelig anvendelse.
Dette vil efter al sandsynlighed være bestemt af, at meget små virksomheders incitament til at indføre big data-teknologier er mindre.
Også i dette tilfælde er mætningspunktet for markedet fastsat til 80 %, hvilket er over målet på 75 %, for at give mulighed for en yderligere stigning, efter at målet er nået.
Udbredelseshastighedsparameteren er fastsat således, at målet på 75 % nås senest i 2030 i forhold til kursen for det digitale årti.
Figur 12 viser kursen for det digitale årti og referenceforløbet for andelen af virksomheder, der anvender big dataanalyser.
Den anslåede værdi for 2030 i »business as usual«-scenariet ligger langt under 2030-målet (34 % er prognosen for 2030 i det forventede referenceforløb).
(25) Eurostats indikator »Virksomheder, der køber mindst én af følgende cloudcomputing-tjenester: hosting af virksomhedens database, regnskabssoftwareapplikationer, CRM-softwareapplikationer (Customer Relationship Management), computerkraft« (kode E_CC_GE_ME) er anvendt i perioden 2014-2020.
Der opstod et brud i serien i 2021, hvor indikatoren »Virksomheder, der køber sofistikerede eller mellemliggende cloudcomputing-tjenester« blev anvendt.
Denne indikator omfatter forskellige cloudcomputingtjenester: regnskabssoftware (CC_PFACC), ERP-software (CC_PERP), CRM-software (CC_PCRM), sikkerhedssoftware (CC_PSEC), hosting af databaser (CC_PDB) og værtsmiljø for udvikling af applikationer (CC_PDEV).